CELEX: C2006/010/17
Language: sl
Date: 2006-01-14 00:00:00
Title: Zadeva C-371/05: Tožba Komisije Evropskih skupnosti proti Italijanski republiki, vložena dne  7. oktobra 2005

14.1.2006   
            
            
               SL
            
            
               Uradni list Evropske unije
            
            
               C 10/8
            
         Tožba Komisije Evropskih skupnosti proti Italijanski republiki, vložena dne 7. oktobra 2005
   (Zadeva C-371/05)
   (2006/C 10/17)
   Jezik postopka: italijanščina
   Komisija Evropskih skupnosti, ki jo zastopa C. Cattabriga, skupaj z X. Lewisom in L. Visaggio, zastopniki, je dne 7. oktobra 2005 na Sodišču Evropskih skupnosti vložila tožbo proti Italijanski republiki.
   Tožeča stranka Sodišču predlaga, naj:
   
               —
            
            
               ugotovi, da Italijanska republika s tem, da je občina Mantova (Comune di Mantova) neposredno in brez predhodne objave ustreznega razpisa v Uradnem listu Evropskih skupnosti, družbi A.S.I. S.p.A. oddala izvajanje, vzdrževanje in razvoj lastnih informacijskih storitev, ni izpolnila obveznosti iz Direktive 92/50/EGS, zlasti iz členov 11 in 15(2) te Direktive;
            
         
               —
            
            
               Italijanski republiki naloži plačilo stroškov postopka.
            
         Tožbeni razlogi in bistvene trditve
   
               1.
            
            
               Na podlagi pritožbe je bila Komisiji obveščena o sklenitvi sporazuma z dne 2. decembra 1997, s katerim je občina Mantova neposredno in brez predhodne objave ustreznega razpisa v Uradnem listu Evropskih skupnosti, oddala izvajanje, vzdrževanje in razvoj lastnih informacijskih storitev družbi, v kateri je sama udeležena, to je Azienda Servizi Informativi („A.S.I.“) S.p.A., in sicer za petnajst let, do 31. decembra 2012.
            
         
               2.
            
            
               Komisija meni, da je oddaja informacijskih storitev občine Mantova družbi A.S.I. S.p.A. pomeni javno naročilo storitev, za katerega se uporablja Direktiva Sveta 92/50/EGS (1) z dne 18. junija 1992 o usklajevanju postopkov za oddajo javnih naročil storitev. V obravnavanem primeru bi bilo tako treba izvesti postopek javnega razpisa v skladu z določbami te direktive, in zlasti objaviti ustrezen razpis v Uradnem listu Evropskih skupnosti. V smislu členov 11 in 15(2) te Direktive.
            
         
               3.
            
            
               Nadalje naj bi po mnenju tožeče stranke italijanski organi ne navedli zadostnih razlogov za sklepanje, da naj bi bila sporna oddaja glede na kompleksnost pravnih razmerij med občino in družbo, kateri je bilo naročilo poverjeno, kot tudi glede dejavnosti, ki jih ta opravlja, le „interna“ transakcija (ali „In House Providing“), za katero se direktive Skupnosti o javnih naročilih ne uporabljajo.
            
         
      (1)  UL L 209, str. 1.